Hugo Trefnerio gimnazija

Hugo Trefnerio gimnazija () – viena žymiausių mokyklų visoje Estijoje; gimnazija.

Adresas: Munga 12, Tartu.

Istorija 

1883 m. gruodžio 7 d. estų pedagogas ir intelektualas Hugo Treffner (1845–1912) gavo leidimą steigti berniukų mokyklą.

1884 m. sausio 1 d. mokykla pradėjo veikti. Pradžioje dėstyta tik pirmosiose trijose gimnazijos klasėse. Dėstyta vokiečių kalba, tradicine švietimo kalba Estijoje.

1889 m. įvesta rusų kalba kaip rusifikacijos pasekmė.

1890 m. mokykla išplėsta iki 8 klasių.

1907 m. suteiktas Hugo Trefnerio vardas. Mokykla tapo privačia.

1912 m. (mirus Trefneriui), žmona perėmė mokyklos vadovavimą.

Atgavus Nepriklausomybę, nuo 1918 m. rudens įvesta estų kalba.

Sovietiniais metais buvo 4-oji vidurinė mokykla, nuo 1944 m. – 1-oji.

1954 m. įvesta koedukacija, mokykloje mokosi ir mergaitės.

1990 m. mokykla atgavo istorinį vardą.

Nuo 1998 m. dėstoma tik paskutinėm trim (10, 11 ir 12) klasėm iki abitūros baigimo.

Nuorodos 
 Hugo Trefnerio gimnazijos tinklavietė (estų, vokiečių, anglų k.)

Gimnazijos
Tartu švietimas
Estijos mokyklos